## Conselleria de Justícia i Interior oferirà assessorament jurídic gratuït a totes les persones afectades per la DANA

*** Este servici es prestarà en col·laboració amb els il·lustres col·legis de l’advocacia d’Alzira, Sueca i València en coordinació amb el Consell Valencià de Col·legis de l’Advocacia
* S’habilitarà també una línia telefònica per a les persones que requerisquen atenció i assessorament**

La Conselleria de Justícia i Interior oferirà assessorament jurídic gratuït a totes les persones afectades per la DANA. Este servici es prestarà en col·laboració amb els il·lustres col·legis de l’advocacia d’Alzira, Sueca i València en coordinació amb el Consell Valencià de Col·legis de l’Advocacia. Es podrà accedir en les 27 oficines del servici de proximitat Justiprop distribuïdes en la província de València.

Esta atenció es durà a terme de manera presencial en les delegacions col·legials de la província de València, així com en les dependències de Justiprop, que es reforçaran amb més personal, i s'habilitarà, si és el cas, locals adequats en els quals es puga prestar de manera adequada este servici gratuït i de proximitat.

Este assessorament es desenrotllarà per professionals de l’advocacia dels col·legis citats. A més de l’atenció personal en les dependències en les quals es prestarà este servici en tota la província, també s’habilitarà un número de telèfon per a informació i assessorament gratuït en esta mateixa línia.

La Conselleria de Justícia i Interior està posant tots els mitjans disponibles per a l’atenció de les víctimes de la tragèdia que ha afectat la província de València.

Fecha: 01/11/2024